《红窗月 江楼久坐忆寤舅京师》
清代·梁鼎芬

素琴清酌，款深宵、但觉无聊。记当时烂醉，隔坐欢招。

又到寻春打桨、过溪桥。瑶珰凤纸如云影，影也迢迢。

叹江湖跌宕，萍絮飘摇。那便红螺山下、戏相邀。

作者简介：（?—1918）清广东番禺人，字星海。光绪六年进士，授编修。为张之洞倚重，聘主广雅书院、钟山书院讲席。之洞推行新政，言学事惟鼎芬是任。累官署布政使。以劾袁世凯去官。卒后，清室谥文忠。